als_Latn dik_Latn sag_Latn
Trajneri Gugash Magani e ka grupin të plotë, me përjashtim të Selemani Ndikumanës
Tirana nuk ka kohë për frymëmarrje pas barazimit 0-0 në transfertë me Flamurtarin. Bardheblutë kanë zbritur paraditën e kësaj të hëne në Skënder Halili, ku kanë zhvilluar një seaancë shkrydhëse në funksion të përballjes në Kupën e Shqipërisë në transfertë me Bylisin. Trajneri Gugash Magani e kishte grupin të plotë, me përjashtim të Selemani Ndikumanës, i cili u zëvendësua që në pjesën e parë ndaj vlonjatëve për arsye fizike.
Sulmuesi nga Burundi, Ndikumana është në dyshim për sfidën e fundjavës në kampionat me Vllazninë, që do të zhvillohet në Tiranë. Edhe pse bardheblutë do të kenë përballë në Kupë një kundërshtar më inferior, Magani synon ta mbyllë cështjen e kualifikimit që në sfidën e parë në Ballsh. Pritet që ndaj Bylisit trajneri peqines të hedhë në fushë formacionin më të mirë, që ndeshja e kthimit në Tiranë të shërbejë thjesht si test përgatitor për përballjet shumë të rëndësishme me Lacin dhe Partizanin që do të zhvillohen në fund të nëntorit. Magani synon që para takimit me Lacin derbit të kryeqytetit skuadra të jetë e qetë psikologjikisht dhe në gjendjen e duhur fizike, ndaj kërkohet të shmanget cdo surprizë në Kupën e Shqipërisë.
als_Latn als_Latn als_Latn